CELEX: 62017CN0382
Language: fi
Date: 2017-06-26 00:00:00
Title: Asia C-382/17: Kanne 26.6.2017 – Euroopan komissio v. Portugalin tasavalta

21.8.2017   
            
            
               FI
            
            
               Euroopan unionin virallinen lehti
            
            
               C 277/27
            
         Kanne 26.6.2017 – Euroopan komissio v. Portugalin tasavalta
   (Asia C-382/17)
   (2017/C 277/40)
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: P. Costa de Oliveira ja L. Nicolae)
   
      Vastaaja: Portugalin tasavalta
   
      Kantajan vaatimukset
   
   
               —
            
            
               Unionin tuomioistuimen on todettava, että Portugalin tasavalta ei ole noudattanut lippuvaltiota koskevien vaatimusten noudattamisesta 23.4.2009 annetun Euroopan parlamentin ja neuvoston direktiivin 2009/21/EY (1) 8 artiklan 1 kohdan mukaisia velvoitteitaan, koska se ei ole 17.6.2012 mennessä kehittänyt ja toteuttanut laadunhallintajärjestelmää hallintonsa lippuvaltiotoimintaan liittyviä operatiivisia osia varten, ylläpitänyt sitä ja sertifioinut tällaista laadunhallintajärjestelmää sovellettavien kansainvälisten laatustandardien mukaisesti.
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 8 artiklan 1 kohdassa säädetään selvästi, että jäsenvaltioiden oli 17.6.2012 mennessä kehitettävä ja toteutettava laadunhallintajärjestelmä, ylläpidettävä sitä ja sertifioitava se.
   Portugalin tasavalta ei ollut kesäkuuhun 2017 mennessä vielä pannut mainittua artiklaa täytäntöön.
   Portugalin hallinto vaarantaa tällä tavoin toimiessaan direktiivillä tavoitellut päämäärät ja vaarantaa meriturvallisuuden ja ympäristönsuojelun. Lisäksi vaarana on, että Portugalin hallinnon toiminnalla saadaan aikaan vilpillinen kilpailuetu Portugalin aluskannalle verrattuna muiden jäsenvaltioiden aluskantoihin.
   
      (1)  EUVL 2009, L 131, s. 132